Kry 20% af op enige bespreking wat nie 'n Vrydag- of Saterdagaand insluit nie (minimum twee nagte se verblyf). Geldig vanaf 14 Okt 2019 tot 30 Nov 2019.
Heaven's Door is 'n selfsorgvakansiehuis wat net 'n paar treetjies van die Indiese Oseaan in Bettysbaai af geleë is. Die huis is ruim en bied gerieflike slaapplek vir 6 gaste. Gaste kan die see-uitsigte sommer van die stoep af geniet.
Die boonste verdieping van die huis is nie beskikbaar vir gaste nie, maar daar sal niemand daar bly gedurende gaste se verblyf nie.
Die huis beskik oor 3 slaapkamers en 2 badkamers. Die hoofslaapkamer het 'n en suite-badkamer met 'n stort en toilet, en die ander 2 aparte slaapkamers (een met 'n dubbelbed en een met 2 enkelbeddens) deel die tweede badkamer (met bad en toilet) in die portaal.
Die kombuis is ten volle toegerus met 'n yskas, 'n mikrogolfoond, 'n oond, stoof en al die ander toebehore wat gaste mag nodig kry vir selfsorg. Die sitkamer is ruim en gerieflik met 'n kaggel om gaste warm te hou in die winter. Daar is ook 'n eetkamertafel met gemaklike sitplek vir 8 mense. Verder is daar 'n braaiplek op die stoep waar gaste lekker kan kuier, sowel as 'n lieflike tuin.
Gaste kan hulself in die pragtige see-uitsigte verlustig terwyl hulle op die stoep ontspan. Daar is ook 'n sitarea (bekend as die "koffiewinkel") op die rotse waar gaste die sproei van die Indiese Oseaan se sproei op hul gesig kan voel.
Neem asb. kennis dat Heaven's Door se DStv 'n beperkte gesinspakket het wat nie die hoofsportkanale insluit nie. Daar is restaurante in die omgewing waar sportkanale gekyk kan word. Inkloktyd sal later wees as Heaven's Door nog 'n bespreking ontvang wat uitklok op die dag van aankoms. Besprekings word slegs bevestig wat ’n minimum van 2 dae kennisgewing het. Onder geen omstandighede word troeteldiere toegelaat nie. Daar is geen wasmasjiene beskikbaar nie, maar daar is 'n wassery in die dorp indien gaste hul wasgoed wil was.
Gaste moet asseblief vooraf reël indien hulle besoekers kry. Die bestuurder woon op die perseel apart van die huis en sal help met enige probleme en die sleutels by die gaste neem wanneer hulle vertrek.
Heaven's Door skuil in Bettysbaai, na aan die plaaslike restaurante en winkels. Dit is die ideale bestemming vir 'n vakansie by die see vir vriende en familie. Dit is 'n plek om weg te kom van die stad se gejaag. In plaas van WiFi, bied Heaven's Door volkome rus vir die siel.
'n Bespreking by Heaven's Door sluit in:
Gaste wat na Heaven's Door gekyk het, het ook belangstelling getoon in die volgende lekke plekke:
Vanaf R1 590 R1 590 per nag (vir 6 mense)
Dolfyn-rylaan 3250, Bettysbaai, 7141, Wes-Kaap